**Victor Berglund** (s. 2. elokuuta 1999 Örnsköldsvik, Ruotsi) on ruotsalainen jääkiekkopuolustaja, joka pelaa SM-liigajoukkue Oulun Kärpissa. Hän laukoo oikealta.

Ura
---

### Seuraura

Berglund on Svedjeholmens IF:n kasvatti. Hän siirtyi juniorina sittemmin MODO Hockeyn organisaatioon. Berglund oli kaudella 2014–2015 U16 Elitssä joukkueensa tehokkain puolustaja tehoilla 7+16=23, joilla hän jakoi koko sarjan puolustajien pistepörssin kolmannen sijan Färjestad BK:n Herman Johanssonin kanssa. Berglund voitti samalla kaudella myös U16 SM:n jäähypörssin 56 minuutillaan. Hän voitti kauden päätteeksi sarjan hopeaa. Kaudella 2016–2017 Berglund oli viidellä osumallaan MODO:n J20-junioreiden eniten maaleja tehnyt puolustaja Tobias Aronssonin ja Linus Öst Petterssonin kanssa. Hän voitti kauden päätteeksi J20 SuperElitin mestaruuden. Berglund vahvisti myös seuran J18-junioreita, jossa hän voitti J18 Allsvenskanin mestaruuden. Berglund debytoi myös MODO:n miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa 17-vuotias Berglund pelasi 12 runkosarjaottelua tehden yhden syöttöpisteen.

Boston Bruins varasi Berglundin seitsemännellä kierroksella 195. pelaajana NHL:n varaustilaisuudessa 2017. Kausi 2017–2018 oli hänen varsinainen tulokaskautensa Allsvenskanissa, jossa Berglund teki MODO:n paidassa 37 runkosarjaottelussa tehot 1+6=7. Berglund pelasi miesten pelejä myös kaksi ottelua lainalla sarjatasoa alempana HockeyEttan-joukkue Örnsköldsvik HF:ssä. Hän pelasi ison osan kaudestaan myös MODO:n J20-junioreissa, joiden tehokkain puolustaja Berglund oli tehoilla 10+8=18. Hän edusti joukkuetta myös Junior Club World Cupissa, joka päättyi hopeaan. Huhtikuussa 2018 Berglund teki MODO:n kanssa vuoden mittaisen jatkosopimuksen.

Kaudella 2018–2019 Berglund teki Allsvenskanissa 50 ottelussa tehot 4+9=13. Neljässä SHL:n nousukarsintasarjan ottelussa hän jäi ilman tehopisteitä. Berglund vahvisti myös MODO:n J20-junioreita, jossa hän voitti kauden päätteeksi SuperElitin mestaruuden. Allsvenskan-kauden jälkeen, maaliskuussa 2019 Berglund siirtyi amatööritryout-sopimuksella AHL-joukkue Providence Bruinsiin, jossa hän pelasi neljä runkosarjaottelua tehopistein 1+1=2. Huhtikuussa Berglund teki MODO:n kanssa vuoden mittaisen jatkosopimuksen. Kaudella 2019–2020 hän teki Allsvenskanin yhden kauden piste-ennätyksensä tehoilla 10+12=22. Berglund oli MODO:n eniten maaleja tehnyt puolustaja.

Maaliskuussa 2020 Berglund teki kaksivuotisen SHL-sopimuksen Luleå HF:n kanssa. Kesäkuussa hän teki kolmivuotisen NHL-tulokassopimuksen Boston Bruinsin kanssa. Berglund pelasi kauden 2020–2021 kuitenkin lainalla Luulajassa. Hän teki SHL-debyyttinsä näin ollen runkosarjan avauskierroksella 19. syyskuuta 2020 Färjestad BK:ta vastaan. Berglund teki ottelussa myös SHL-uransa avausmaalin jo ajassa 3.53 ja hän sai Luulajan 4–2-voittoon päättyneessä ottelussa myös syöttöpisteen Petter Emanuelssonin tekemään voittomaaliin. Kaikkiaan Berglund teki tulokaskautensa aikana 50 runkosarjaottelussa tehot 4+7=21. Runkosarjan toiseksi viimeisellä kierroksella 27. maaliskuuta 2021 hän loukkaantui, kun HV71:n Jordy Murray takasi Berglundia myöhässä hänen luovuttua jo kiekosta. Murray sai tilanteesta 5+20-minuutin ottelurangaistuksen. Hänet tuomittiin kahden ottelun pelikieltoon. Berglund palasi kaukaloihin Luulajan kauden viimeiseksi jääneeseen seitsemänteen puolivälieräotteluun 20. huhtikuuta 2021.

Kaudeksi 2021–2022 Berglund siirtyi Boston Bruinsin organisaatioon. Hän pelasi kauden suurimmaksi osaksi Providence Bruinsin AHL-joukkueessa, jossa Berglund pelasi varsinaisen tulokaskautensa aikana 46 runkosarjaottelua tehopistein 6+12=18 ja yhden playoff-ottelun ilman tehopisteitä. Hän oli runkosarjassa joukkueen eniten maaleja tehnyt puolustaja Jack Ahcanin kanssa. Berglund pelasi kauden aikana myös ECHL-joukkue Maine Marinersin vahvuudessa marraskuussa 2022 tehden kolmessa ottelussa tehot 1+3=4.

Syksyllä 2022 Berglund pelasi AHL:ssä viisi ottelua, kunnes joulukuussa Boston Bruins asetti hänet ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Berglundin sopimus purettiin. Pari päivää myöhemmin hänen uutisoitiin siirtyvän loppukauden 2022–2023 kattavalla sopimuksella SM-liigajoukkue Helsingin IFK:hon. Berglund edusti joukkuetta kauden aikana myös Spengler Cupissa.

Kaudeksi 2023–2024 Berglund siirtyi kaksivuotisella sopimuksella Oulun Kärppiin.

### Maajoukkueura

Berglund on pelannut yhdeksän nuorten ja seitsemän poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | MODO Hockey | SuperElit | 2 | 1 | 0 | 1 | 0 | – | – | – | – | – |
| 2016–2017 | MODO Hockey | SuperElit | 37 | 5 | 10 | 15 | 16 | 6 | 0 | 0 | 0 | 0 |
|  | MODO Hockey | Allsvenskan | 12 | 0 | 1 | 1 | 4 | – | – | – | – | – |
| 2017–2018 | MODO Hockey | SuperElit | 23 | 10 | 8 | 18 | 30 | 6 | 2 | 1 | 3 | 16 |
|  | MODO Hockey | Allsvenskan | 37 | 1 | 6 | 7 | 10 | – | – | – | – | – |
|  | Örnsköldsvik HF | HockeyEttan | 2 | 0 | 0 | 0 | 2 | – | – | – | – | – |
| 2018–2019 | MODO Hockey | SuperElit | 1 | 0 | 0 | 0 | 0 | 3 | 1 | 2 | 3 | 2 |
|  | MODO Hockey | Allsvenskan | 50 | 4 | 9 | 13 | 20 | 4 | 0 | 0 | 0 | 0 |
|  | Providence Bruins | AHL | 4 | 1 | 1 | 2 | 0 | – | – | – | – | – |
| 2019–2020 | MODO Hockey | Allsvenskan | 52 | 10 | 12 | 22 | 28 | 2 | 0 | 0 | 0 | 2 |
| 2020–2021 | Luleå HF | SHL | 50 | 4 | 17 | 21 | 6 | 1 | 0 | 0 | 0 | 0 |
| 2021–2022 | Providence Bruins | AHL | 46 | 6 | 12 | 18 | 30 | 1 | 0 | 0 | 0 | 0 |
|  | Maine Mariners | ECHL | 3 | 1 | 3 | 4 | 0 | – | – | – | – | – |
| 2022–2023 | Providence Bruins | AHL | 5 | 0 | 1 | 1 | 4 | – | – | – | – | – |
|  | HIFK | SM-liiga | 29 | 2 | 18 | 20 | 6 | 10 | 0 | 4 | 4 | 4 |
| 3 kautta | yhteensä | AHL | 55 | 7 | 14 | 21 | 34 | 1 | 0 | 0 | 0 | 0 |
| 1 kausi | yhteensä | SHL | 50 | 4 | 17 | 21 | 6 | 1 | 0 | 0 | 0 | 0 |
| 1 kausi | yhteensä | SM-liiga | 29 | 2 | 18 | 20 | 6 | 10 | 0 | 4 | 4 | 4 |
| 4 kautta | yhteensä | Allsvenskan | 151 | 15 | 28 | 43 | 62 | 6 | 0 | 0 | 0 | 2 |
| 1 kausi | yhteensä | ECHL | 3 | 1 | 3 | 4 | 0 | – | – | – | – | – |

Lähteet
-------

* Victor Berglund The Internet Hockey Databasessa (englanniksi)
* Victor Berglund Eurohockey-sivustolla (englanniksi)
* Victor Berglund *Elite Prospects*. Everysport Media Group AB.  (englanniksi)

### Viitteet

1. ↑  BIG VIC!!! *twitter.com*.  6.3.2022. Providence Bruins. Viitattu 11.12.2022. (englanniksi)
2. ↑  BIG VIC!!! *twitter.com*.  13.3.2022. Providence Bruins. Viitattu 11.12.2022. (englanniksi)
3. ↑  BIG VIC!!!! *twitter.com*.  27.3.2022. Providence Bruins. Viitattu 11.12.2022. (englanniksi)
4. 1 2 3 4 5 6 7  Victor Berglund *Elite Prospects*. Everysport Media Group AB.  (englanniksi)
5. ↑  Elite Prospects - U16 Elit Stats 2014-2015 *eliteprospects.com*. Everysport Media Group AB. Viitattu 16.6.2020. (englanniksi)
6. ↑  Elite Prospects - MODO Hockey J20 *eliteprospects.com*. Everysport Media Group AB. Viitattu 16.6.2020. (englanniksi)
7. ↑  Elite Prospects - MODO Hockey J20 *eliteprospects.com*. Everysport Media Group AB. Viitattu 16.6.2020. (englanniksi)
8. ↑  Eriksson, Frank: Victor Berglund fortsätter i MODO Hockey *modohockey.se*.  11.4.2018. MODO Elithockey AB. Viitattu 16.6.2020. (ruotsiksi)
9. ↑  P-BRUINS WEEK IN REVIEW: 3/21/19 – 3/26/19 *providencebruins.com*.  26.3.2019. Providence Bruins.  Arkistoitu 16.6.2020. Viitattu 16.6.2020. (englanniksi)
10. ↑  Eriksson, Frank: Fortsättning för Victor Berglund i MODO Hockey *modohockey.se*.  24.4.2019. MODO Elithockey AB. Viitattu 16.6.2020. (ruotsiksi)
11. ↑  Elite Prospects - MODO Hockey *eliteprospects.com*. Everysport Media Group AB. Viitattu 16.6.2020. (englanniksi)
12. ↑  Hedlund, Robert: Trio nyförvärv presenterade *luleahockey.se*.  23.3.2020. Luleå Hockey Drift AB. Viitattu 16.6.2020. (ruotsiksi)
13. ↑  Bruins Sign Victor Berglund To Entry-Level Contract *nhl.com/bruins*.  16.6.2020. BOSTON:  Boston Bruins. Viitattu 16.6.2020. (englanniksi)
14. ↑  Eneroth, Henrik: Luleå besegrade Färjestad *SHL.se*.  19.9.2022. SHL AB. Viitattu 11.12.2022. (ruotsiksi)
15. ↑  Olausson, Robin: "Det är inte okej – och det har han fått höra också" *hockeysverige.se*.  27.3.2021. Everysport Media Group AB. Viitattu 11.12.2022. (ruotsiksi)
16. ↑  Olausson, Robin: HV-backen stängs av – missar kvalmatch *hockeysverige.se*.  29.3.2021. Everysport Media Group AB. Viitattu 11.12.2022. (ruotsiksi)
17. ↑  Victor Berglund *SHL.se*. SHL AB. Viitattu 11.12.2022. (ruotsiksi)
18. ↑  Elite Prospects - Providence Bruins *eliteprospects.com*. Everysport Media Group AB. Viitattu 11.12.2022. (englanniksi)
19. ↑  Victor Berglund Stats, Profile, Bio, Analysis and More *sportsforecaster.com*. XML Team Solutions, LLC. Viitattu 11.12.2022. (englanniksi)
20. ↑  Elliotte Friedman Twitterissä *twitter.com*.  8.12.2022. Elliotte Friedman. Viitattu 11.12.2022. (englanniksi)
21. ↑  Honkamaa, Tiia: HIFK löysi vahvistusta puolustukseensa – ruotsalaispuolustaja Berglundille loppukauden kestävä sopimus *Jatkoaika.com*.  10.12.2022. Jatkoaika r.y. Viitattu 11.12.2022.
22. ↑  HIFK:ssa tehoillut Victor Berglund Kärppien takalinjoille *Jatkoaika.com*.  29.4.2023. Jatkoaika r.y. Viitattu 23.5.2023.

Kärpät – SM-liiga
4 Kivistö |
9 Berglund |
11 Peltonen |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
23 Kemppainen (**A**) |
25 Paaso |
27 Jakobsson |
29 Alasiurua |
30 Kokko |
31 Vedenpää |
42 Lohisalo |
48 Antonen |
51 Koskenkorva |
52 Koivisto |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
-- Koivunen  

Valmentajat Marjamäki – Mäntymaa – Sihvonen – Hilli – Jaakola